Enrich ëd Rovasenda

Carl Baldovin ëd Rovasenda a l'era nassù a Turin ai 17 ëd giugn dël 1906, da na famijà nòbila turinèisa.
Dël 1924 a l'avìa aderì a la FUCI e a vint agn a l'é laureasse a Turin an angegnerìa andustrial.
An coj agn a l'avìa fàit amicissia con Piergiòrs Frassati e Giovanni Battista Montini.
A l'é pijasse ëdcò dle barotà da la polissìa fassista, për esempi al congress dla FUCI a Macerà.

Dël 1929 a l'é intrà ant ij duminican, an pijand ël nòm d'Enrich.
Quatr agn apress a l'é stàit ordinà prèive.
A l'é dotorasse an teologìa e a l'ha fàit djë studi a Paris.

A l'é stàit fondador ëd l'Union catòlica italian-a técnich e dal 1974 a l'é vnù canslé dl'Academia Pontifissa dle Siense, ancarià dal Vatican ëd mission an vir për ël mond.
Studios ëd Tomà d'Aquin, a l'é stàit prior a Génoa al convent ëd Santa Marìa ëd Castel.
L'università ëd Génoa a l'ha daje la làurea a onor an architetura.

Dël 1981, Rovasenda a l'é vnù segretari ëd na comission pontifissa për la revision dël process a Galilei.
Ij travaj a son livrà dël 1992, an arconossend n'eror ëd giudissi an col process.

Enrich ëd Rovasenda a l'é mòrt ai 15 dë dzèmber dël 2007.

Rovasenda, Enrich ëd
Rovasenda, Enrich ëd